Diari Oficial de la Generalitat Valenciana


Sumari del DOGV 3342, del 01-10-1998 (1998/7436)

ORDRE de 30 de juny de 1998, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3342

Data del DOGV
:   01-10-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/7436


Data del document
:   30-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 30 de juny de 1998, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [1998/7436]
  
Els expedients han sigut iniciats a petició dels representants de la titularitat dels centres privats que s'indiquen en l'annex, els quals sol·liciten l'autorització d'obertura i funcionament en diversos nivells educatius, i la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades pel que fa a espais educatius a allò disposat en el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris.
  
Tots els expedients tenen informe favorable de la Unitat Tècnica de Construccions i la relació de professors i titulacions respectives o, si s'escau, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells educatius que s'indiquen, a cadascun dels centres que s'indiquen en l'annex, que tindran el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si s'escau, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria i les modificacions de les autoritzacions dels nivells encara no implantats esdevindran efectives progressivament, a mesura que s'hi implanten els citats ensenyaments, i les referides al nivell d'Educació Infantil/Pre-escolar des de l'inici del curs acadèmic 98/98. Així mateix, els centres mantindran l'autorització que tenien per a impartir ensenyaments anteriors a la LOGSE, mentre no s'extingisquen segons el calendari vigent d'aplicació de la nova ordenació del sistema educatiu.
  
Disposicions addicionals
  
Primera
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, una vegada dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1.004/1991 (BOE de 26 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Tercera
  
La citada ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de publicació de dita ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 30 de juny de 1998
  
El conseller de Cultura, Educació i Ciència
  
FRANCISCO E. CAMPS ORTIZ
  
ANNEX
  
Centre: Natividad de Nuestra Señora.
  
Titular: Arquebisbat de València.
  
Domicili: c/ Espartero, 2.
  
Localitat: Burjassot.
  
Província: València.
  
Codi: 50029970.
  
Ensenyaments que s'autoritzen:
  
- Educació Secundària Obligatòria: 8 unitats i 240 llocs escolars.
  
Composició resultant de la resta del centre:
  
- 6 unitats d'Educació Infantil, II cicle, i 125 llocs escolar.
  
- 12 unitats d'Educació Primària i 297 llocs escolars.
  
Centre: Abad Sola.
  
Titular: RR. Operarias Catequistas de Nuestra Señora de los Dolores.
  
Domicili: c/ San Francisco de Borja, 36.
  
Localitat: Gandia.
  
Província: València.
  
Codi: 65604981.
  
Ensenyaments que s'autoritzen:
  
- Educació Secundària Obligatòria: 4 unitats i 120 llocs escolars.
  
- Educació Infantil, II cicle: 3 unitats i 70 llocs escolars.
  
Composició resultant de la resta del centre:
  
- 6 unitats d'Educació Primària i 150 llocs escolars.
  
Centre: San Marcelino.
  
Titular: Arquebisbat de València.
  
Domicili: c/ Doctor Royo Vilanova, 3.
  
Localitat: València
  
Província: València
  
Codi: 18305504.
  
Ensenyaments que s'autoritzen:
  
- Educació Secundària Obligatòria: 4 unitats i 118 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, i 53 llocs escolars.
  
- 6 unitats d'Educació Primària i 148 llocs escolars.
  
Centre: Hogar Infantil Santa Ana.
  
Titular: Congregación Religiosas, Hermanas de la Caridad de Santa Ana.
  
Domicili: c/ Isabel II, 2.
  
Localitat: Alcoi.
  
Província: Alacant.
  
Codi: 55129987.
  
Ensenyaments que s'autoritzen:
  
- Educació Secundària Obligatòria: 4 unitats i 114 llocs escolars.
  
Composició resultant de la resta del centre:
  
- 3 unitats d'Educació Pree-escolar, i 70 llocs escolars.
  
- 6 unitats d'Educació Primària i 150 llocs escolars.
  
Centre: Jesús María.
  
Titular: Religiosas de Jesús-María.
  
Domicili: c/ San Agustín, 32.
  
Localitat: Orihuela.
  
Província: Alacant
  
Codi: 90468688.
  
Ensenyaments que s'autoritzen:
  
- Educació Infantil, II cicle: 6 unitats i 149 llocs escolars.
  
Composició resultant de la resta del centre:
  
- 12 unitats d'Educació Primària i 300 llocs escolars.
  
- 8 unitats d'Educació Secundària Obligatòria i 240 llocs escolars.
  
- reserva d'espais per a cicles formatius.